כיכר הגיבורים

כיכר הגיבורים (בהונגרית: Hősök tere, קרי: הֶשֶק טֶרֶה) היא הכיכר המרווחת והמרשימה ביותר בבודפשט ברובע 14 (זוגלו) של העיר. 

הכיכר בנויה כקשת בחצי-עיגול ("סהר"), במרכזה עמוד זיכרון הקרוי "אנדרטת המילניום". בקשת מוצבים פסליהם של אישים מ-1000 שנות ההיסטוריה של הונגריה, ומול הקשת נמצאת הכניסה הראשית של הפארק העירוני של בודפשט. משני צידי הכיכר עומדים מבנים בעלי חזית דומה: המוזיאון לאמנות יפה והיכל האמנות.

הכיכר שימשה לכינוסים המוניים. הכינוס הגדול ביותר האחרון בכיכר היה ב-16 ביוני 1989, כאשר קהל של 250,000 איש כיבד את ארונו של אימרה נוג', ממנהיגי המרד ההונגרי של 1956, שהוצא להורג על ידי השלטון הסובייטי ב-1958.

יחד עם שדרת אנדראשי החוצות את העיר ומובילות לכיכר (מגדת הדנובה לערך), נכללת הכיכר באתר המורשת העולמית של בודפשט.

שמאל|ממוזער|250px|כיכר הגיבורים והקו הראשון של הרכבת התחתית של בודפשט בתחילת המאה ה-20
שמאל|ממוזער|250px|המלאך גבריאל בראש העמוד עם כתר הונגריה והצלב הכפול
שמאל|ממוזער|250px|פסטיבל הנוער הקומוניסטי ב-1949 או 1951

הקמת הכיכר
הכיכר תוכננה כחלק מחגיגות אלף שנים לכיבוש המדיארי של הונגריה ב-1896, אך הקמתה נשלמה רק ב-1900. במקביל להקמת הכיכר נסלל גם הקו הראשון של הרכבת התחתית של בודפשט, הראשון באירופה, פרט לזה של לונדון, שהכיכר מהווה את אחת מתחנותיו.

אנדרטת המילניום

אנדרטת המילניום מורכבת מעמוד אבן בן 36 מטרים המוקף בפסלי ברונזה של שבעת ראשי השבטים המדיארים שכבשו את הונגריה ב-896 ובראשם, רוכב בחזית, ארפאד.

בראש העמוד מוצב פסל של המלאך גבריאל, המציין סיפור מראשית התנצרותה של הונגריה לפיו ביקש אישטוון הראשון, מלך הונגריה מן האפיפיור סילבסטר השני כי יכיר בו כמלך נוצרי. האפיפיור סירב בתחילה, אך לאחר שהופיע בחלומו המלאך גבריאל וציווה עליו להסכים לבקשה, נעתר. הפסל אוחז בידיו בשניים מסממני השלטון של המלוכה ההונגרית - הכתר של אישטוון הקדוש וצלב פטריארכי (צלב כפול).

לפני העמוד נמצאת מצבת "קבר החייל האלמוני" של הונגריה. המצבה סמלית בלבד ואיש אינו קבור תחתיה. היא מוקדשת ל"גיבורים אשר מסרו את חייהם למען חירות עמם והעצמאות הלאומית".

מאחורי העמוד מצויות שתי קבוצות פסלים סימבוליים של שני גברים ושתי נשים. הצמדים מתארים את העמל והשפע ואת התהילה והידע.

הפסלים בסהר
ממוזער|קשת בכיכר הגיבורים - מוארת בלילה
משני צידי אנדרטת המילניום נפרשת קשת הגיבורים. מתחת לפסלי הגיבורים ניצבים לוחות ברונזה המתארים סצנות מן ההיסטוריה ההונגרית.
 אישטוון הראשון, מלך הונגריהמקבל את הכתר מידי שליח האפיפיור, 1000  שמאל|ממוזער|100px| לאסלו הראשון, מלך הונגריה שמאל|ממוזער|100px| קלמן, מלך הונגריהאוסר על שריפת מכשפות  שמאל|ממוזער|100px| אנדראש השני, מלך הונגריה מוביל מסע הצלב החמישי  שמאל|ממוזער|100px| בלה הרביעי, מלך הונגריה  משקם את הארץ לאחר הפלישה המונגולית, 1247 שמאל|ממוזער|100px| קארוי הראשון, מלך הונגריה שמאל|ממוזער|100px| לאיוש הראשון, מלך הונגריה כיבוש נאפולי, 1370  שמאל|ממוזער|100px| יאנוש הוניאדי  המצור על בלגרד, 1456  שמאל|ממוזער|100px| מתיאש הוניאדיעם מלומדים  שמאל|ממוזער|100px אישטוואן בוצ'קאי  חייליו מביסים את צבא האימפריה האוסטרית, 1606  שמאל|ממוזער|100px| גאבור בתלן כורת ברית עם בוהמיה, 1620  שמאל|ממוזער|100px| אימרה טקיי קרב סיקסו, 1588  שמאל|ממוזער|100px| פרנץ ראקוצי (נסיך טרנסילבניה) 1700  שמאל|ממוזער|100px| לאיוש קושוטעם איכרי הערבה ההונגרית  שמאל|ממוזער|100px|

קישורים חיצוניים

 השק טרה, "עכבר עולם"

כיכר הגיבורים והפארק העירוני בבודפשט

הערות שוליים

גיבורים
קטגוריה:הונגריה: אתרי מורשת עולמית
קטגוריה:הונגריה: היסטוריה